
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 153 (1) 

Ρύθμιση θεμάτων προσωπικού του Υπουργείου Δημόσιας Τάξης και 
τροποποίηση διατάξεων του π.δ. 496/1987 (Α-229). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. γ, δ και στ και 7 του Ν. 

1 1481/1984 «Οργανισμός Υπουργείου Δημόσιας Τάξης» (Α-152), 

όπως αντικαταστάθηκε με το άρθρο 1 παρ. 1 του Ν. 1590/1986 
(Α-49). 

2. Τις διατάξεις του π.δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α-51). 

3. Την υπ’ αριθ. 134/1990 γνωμοδότηση του Συμβουλίου της Επι¬ 
κράτειας, ύστερα από πρόταση των Υπουργών Οικονομικών και Δημό¬ 
σιας Τάξης, αποφασίζουμε: 

Άρθρο 1 

Θέματα προσωπικού ειδικών καθηκόντων. 

1. Οι οργανικές θέσεις των υγειονομικών Αστυνόμων Β’ και Υπαστυ- 
ι νόμων Α', που προβλέπονται από το άρθρο 23 παρ. 4 του Ν. 1481/ 

1984, όπως τροποποιήθηκε μεταγενέστερα, γίνονται θέσεις υγειονομι¬ 
κών Αστυνόμων Β', Υπαστυνόμων Α' και Υπαστυνόμων Β’. 

2. Οι κατά την έναρξη ισχύος του παρόντος διατάγματος υπηρετού- 
ντες υγειονομικοί Υπαστυνόμοι Α', που προσλήφθηκαν με το βαθμό 
αυτό από ιδιώτες, σύμφωνα με τις διατάξεις του π.δ. 399/1987 (Α- 
178), καθώς και οι αρχαιότεροι αυτών στην επετηρίδα Υγειονομικοί 
Υπαστυνόμοι Α’, προάγονται αυτοδίκαια στο βαθμό του Αστυνόμου Β’. 

3. Στους υγειονομικούς Αξιωματικούς μπορεί να χορηγείται εκπαι¬ 
δευτική άδεια δέκα (10) ημέρες κατ’ έτος, χωρίς ημέρες πορείας, ανε¬ 
ξάρτητα από το χρόνο υπηρεσίας τους και την ηλικία τους. Κατά τα 
λοιπά εφαρμόζονται οι διατάξεις του άρθρου 82 του π.δ. 496/1987 (Α- 
229 ). 

4. Η μετάταξη των αστυνομικών γενικών καθηκόντων στους υγειο¬ 
νομικούς Αξιωματικούς, που προβλέπεται από τις διατάξεις του άρθρου 
31 παρ. 4 του Ν. 1481/1984 και του άρθρου 1 παρ. 1 εδ.-β' του π.δ. 


399/1987 (Α-178), επιτρέπεται μέχρι το βαθμό του Αστυνόμου Α’. Η 
μετάταξη γίνεται των μεν Αστυφυλάκων, Αρχιφυλάκων και Ανθυπα- 
στυνόμων με το βαθμό του Υπαστυνόμου Β’, των δε Αξιωματικών με το 
βαθμό που φέρουν. 

5. Ως εισαγωγικός βαθμός των Υγειονομικών Αξιωματικών του Πυ¬ 
ροσβεστικού Σώματος ορίζεται ο βαθμός του Πυραγού. Οι κατά την 
έναρξη ισχύος του παρόντος διατάγματος υπηρετούντες Υγειονομικοί 
Υποπυραγοί προάγονται αυτοδίκαια στο βαθμό του Πυραγού. 

6. Η διάταξη της παρ. 6 του άρθρου 48 του Ν. 1481/1984 έχει 
εφαρμογή και για τους μουσικούς Αστυφύλακες. 

Άρθρο 2 

Αύξηση θέσεων πυροτεχνουργών. 

Οι θέσεις του αστυνομικού προσωπικού, που προβλέπονται από την 
παρ. 2 του άρθρου 2 του π.δ. 357/1986 (Α-157), όπως αυτές διαμορ¬ 
φώθηκαν με το άρθρο 3 παρ. 3 του π.δ. 537/1989 (Α-224), αυξάνο-, 
νται κατά δέκα (10). ' 

Άρθρο 3 

Τροποποίηση διατάξεων του π.δ. 496/1987. 

1. Το δεύτερο εδάφιο της παρ. 8 του άρθρου 1 του π.δ. 496/1987 
«Προέλευση, προσόντα, κατάταξη ....του αστυνομικού προσωπικού του 
Υπουργείου Δημόσιας Τάξης (Α-229)» αντικαθίσταται ως εξής: 

«Υποψήφιοι, οι οποίοι έχουν παραπεμφθεί σε δίκη, μπορούν να υπο¬ 
βάλουν τα δικαιολογητικά κατάταξης, αλλά δεν κατατάσσονται στο 
Σώμα, αν μέχρι το χρόνο έκδοσης της διαταγής κατάταξης δεν έχει εκ- 
δοθεί αμετάκλητη αθωωτική απόφαση». 

2. Το εδάφιο γ' της παρ. 2 του άρθρου 2 του π.δ. 496/1987 αντικα¬ 
θίσταται ως εξής: 

«γ. Πιστοποιητικό Εισαγγελίας ότι δεν έχουν παραπεμφθεί σε δίκη, 
που εκδίδεται τρεις μήνες το πολύ πριν από την ημερομηνία υποβολής». 

3. Το άρθρο 65 του π.δ. 496/1987 αντικαθίσταται ως εξής: 

«Άρθρο 65 

Αριθμός προαγομένων. 

0 αριθμός των προαγομένων στο βαθμό του Αρχιφύλακα μουσικής 
καθορίζεται κάθε φορά με απόφαση του Αρχηγού της Ελληνικής Αστυ¬ 
νομίας, με βάση τα κενά που υπάρχουν στις οργανικές θέσεις των Αρχι- 
φυλάκων - Ανθυπαστυνόμων μουσικής την 31 Δεκεμβρίου του έτους 
διενέργειας των εξετάσεων. Η απόφαση εκδίδεται υποχρεωτικά πριν 
από την προκήρυξη των εξετάσεων. Αύξηση του αριθμού των προαγο¬ 
μένων δεν επιτρέπεται μετά την έκδοση των αποτελεσμάτων». 

4. Το άρθρο 73 του π.δ. 496/1987 αντικαθίσταται ως εξής: 

«Άρθρο 73 

V 

Προκήρυξη εξετάσεων - Δικαιολογητικά υποψήφιων - 
Υποβολή και έλεγχος δικαιολογητικών - Προτάσεις 

ικανότητας και πίνακες ικανών και αποκλειστέων υποψηφίων. 

Ως προς την προκήρυξη των προαγωγικών εξετάσεων, τα δικαιολο- 

γητικά των υποψηφίων, την υποβολή και των έλεγχο των δικαιολογητι- 
κών, τις προτάσεις ικανότητας και τους πίνακες ικανών και αποκλει- 
στέων υποψηφίων, εφαρμόζονται οι διατάξεις των άρθρων 66-69 του 
παρόντος, με τη διαφορά ότι στην προκήρυξη δεν καθορίζεται αριθμός 
προαγομένων». 

5. Το εδάφιο α’ της παρ. 2 του άρθρου 75 του π.δ. 496/1987 αντι¬ 
καθίσταται ως εξής: 

«α. Τρία χρόνια πραγματικής ευδόκιμης υπηρεσίας στο βαθμό του 
Ανθυπαστυνόμου την 31 Δεκεμβρίου του έτους διενέργειας των εξετάσεων». 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε την δημοσίευση και 
εκτέλεση του παρόντος διατάγματος. 

Αθήνα, 4 Απριλίου 1990 
'· Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΓΕΩΡ. ΑΓΑΠΗΤΟΣ ΔΗΜΗΤΡΗΣ ΜΑΝΙΚΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 154 (2) 

Αντικατάσταση του άρθρου 46 του Ν. 1481/1984 «Οργανισμός 
Υπουργείου Δημόσιας Τάξης» (Α-152). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. στ του Ν. 1481/1984 
«Οργανισμός Υπουργείου Δημόσιας Τάξης» (Α-152). όπως αντικατα- 
στάθηκε με το άρθρο 1 παρ. 1 του Ν. 1590/1986 (Α-49). 

2. Τις διατάξεις του π.δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α-51). 

3. Την 128/1990 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο μόνο 

Το άρθρο 46 του Ν. 1481/1984 «Οργανισμός Υπουργείου Δημό¬ 
σιας Τάξης» (Α-152), αντικαθίσταται ως εξής: 

«Άρθρο 46 

Τρόπος κρίσης Αξιωματικών. 

Κατά τις κρίσεις για προαγωγές οι αξιωματικοί κρίνονται ώς εξής: 

1. Προακτέοι κατ’ εκλογήν οι αξιωματικοί των βαθμών Αστυνόμου 
Β' και Αστυνόμου Α' οι οποίοι δεν διανύουν τον τελευταίο βαθμό εξέλι¬ 
ξης, έχουν αποφοιτήσει ευδόκιμα από τις Σχολές μετεκπαίδευσης, εκτός 
αν δεν φοίτησαν σ’ αυτές χωρίς δική τους υπαιτιότητα εξ υπηρεσιακών 
λόγων και κατά την κρίση του Συμβουλίου συγκεντρώνουν σε μεγάλο 
βαθμό τα προσόντα που απαιτούνται ώστε να ανταποκρίνονται απόλυτα 
στην άσκηση των καθηκόντων του ανώτερου βαθμού. 

2. Προακτέοι κατ’ αρχαιότητα οι Αξ/κοί των βαθμών Υπαστυνάμου 
Β’ - Υπαστυνάμου Α', Αστυνόμου Β’ και Αστυνόμου Α', οι οποίοι δεν 
διανύουν τον τελευταίο βαθμό εξέλιξης και κατά την κρίση του Συμβου¬ 
λίου συγκεντρώνουν σε τουλάχιστον επαρκή βαθμό τα προσόντα που 
απαιτούνται, ώστε να ανταποκρίνονται ικανοποιητικά στην άσκηση των 
καθηκόντων του ανώτερου βαθμού. 

3. Παραμένοντες στον ίδιο βαθμό οι Αξ/κοί των βαθμών Υπαστυνό- 
μου Β’, Υπαστυνάμου Α', Αστυνόμου Β', Αστυνόμου Α' και Αστυνομικού 
Υποδιευθυντή, οι οποίοι δεν διανύουν τον τελευταίο βαθμό εξέλιξης, δεν 
έχουν φοιτήσει με δική τους υπαιτιότητα ή δεν έχουν αποφοιτήσει ευδό¬ 
κιμα από τις Σχολές μετεκπαίδευσης και κατά την κρίση του Συμβου¬ 
λίου συγκεντρώνουν σε επαρκή βαθμό τα προσόντα για την άσκηση των 
καθηκόντων του βαθμού που κατέχουν, αλλά δεν θεωρούνται ικανοί για 
άσκηση καθηκόντων ανώτερου βαθμού. 

4. Αποστρατευμένοι οι αξιωματικοί όλων των βαθμών οι οποίοι: 

α. Κατά την κρίση του Συμβουλίου δεν συγκεντρώνουν λόγω ουσιω¬ 
δών ελλείψεων τα προσόντα σε επαρκή βαθμό, ώστε να θεωρούνται κα¬ 
τάλληλοι για την άσκηση των καθηκόντων του βαθμού τους ή 

β. Συμπληρώνουν 35ετή πραγματική και συντάξιμη υπηρεσία ή το 
όριο ηλικίας, οιλλά κατά την κρίση τού Συμβουλίου δεν συγκεντρώνουν 
σε επαρκή βαθμό τα προσόντα για προαγωγή τους στην ενέργεια στον 
επόμενο βαθμό ή 

γ. Κρίνονται παραμένοντες για τρίτη φορά στον ίδιο βαθμό οι Αξ/κοί' 


των βαθμών Υπαστυνάμου Β', Υπαστυνάμου Α’ και Αστυνόμου Β', δεύ¬ 
τερη φορά στον ίδιο βαθμό οι αξιωματικοί των βαθμών Αστυνόμου Α' 
και Αστυνομικού Υποδ/ντή ή τρίτη φορά σε όλη τη διάρκεια της σταδιο¬ 
δρομίας τους από τις οποίες μια φορά στον κατεχόμενο βαθμό. 

5. Διατηρητέοι: 

α. Οι αξιωματικοί των βαθμών Αστυνομικού Υποδ/ντή, Αστυν. Δ/ 
ντή, Ταξιάρχου, Υποστρατήγου και Αντιστρατήγου, οι οποίοι κατά την 
κρίση του Συμβουλίου συγκεντρώνουν από τουλάχιστον επαρκή μέχρι 
απόλυτο βαθμό τα προσόντα που απαιτούνται για την άσκηση των κα¬ 
θηκόντων του βαθμού που κατέχουν. Από τους αξιωματικούς αυτούς, 
ανάλογα με τις κενές οργανικές θέσεις που προκύπτουν κάθε φορά στον 
ανώτερο βαθμό, επιλέγονται για προαγωγή εκείνοι που θεωρούνται ότι 
συγκεντρώνουν σε απόλυτο βαθμό τα προσόντα για την άσκηση των κα¬ 
θηκόντων του βαθμού στον οποίο προάγονται. 

β. Οι αξιωματικοί που διανύουν τον τελευταίο βαθμό εξέλιξης και οι 
οποίοι κατά την κρίση του Συμβουλίου συγκεντρώνουν σε επαρκή βαθμό 
τα προσόντα που απαιτούνται για την άσκηση των καθηκόντων του 
βαθμού τους. 

6. Ευδόκιμα τερματίσαντες τη σταδιοδρομία τους: 

α. Οι αξιωματικοί που συμπληρώνουν 35ετή πραγματική και συντά¬ 
ξιμη υπηρεσία, σύμφωνα με τις διατάξεις που ισχύουν κατά βαθμό ή το 
όριο ηλικίας και που κατά την κρίση του Συμβουλίου συγκεντρώνουν τα 
προσόντα σε βαθμό τουλάχιστον επαρκή. 

β. Οι Αστυν. Δ/ντές, Ταξίαρχοι, Υποστράτηγοι και Αντιστράτηγοι 
που κρίθηκαν διατηρητέοι, αλλά παραλείπονται λόγω προαγωγής νεω- 
τέρου τους σε ανώτερο βαθμό. Για τους Αστυνομικούς Υποδ/ντές εφαρ¬ 
μόζεται η παρ. 4 του άρθρου 14 του Ν. 1339/1983. 

γ. Οι Αστυν. Δ/ντές, Ταξίαρχοι, Υποστράτηγοι και Αντιστράτηγοι 
που κατά την κρίση του Συμβουλίου θεωρούνται ότι κατά την άσκηση 
των καθηκόντων τους απέδωσαν όσα μπορούσαν να αποδώσουν και η 
παραμονή τους στην υπηρεσία δεν κρίνεται αναγκαία ή δεν προάγει το 
υπηρεσιακό συμφέρον. 

δ. Οι Ταξίαρχοι,και Υποστράτηγοι που αποστρατεύονται σύμφωνα με 
το εδάφιο β της παρ. 2 του άρθρου 45. 

7. Οι Αξ/κοί που κρίνονται ως ευδόκιμα τερματίσαντες τη σταδιο¬ 
δρομία τους, πλην των Υποστρατήγων που αποστρατεύονται με τον ίδιο 
βαθμό, προάγονται στην ενέργεια στον επόμενο βαθμό ή προκειμένου 
περί αξ/κών της παρ. 1 του άρθρου 48 του παρόντος, στο βαθμό του 
οποίου ο μισθός απονεμήθηκε σ’ αυτούς, εφόσον έχουν τις προϋποθέσεις 
της παρ. 4 του ίδιου άρθρου και ύστερα από τριάντα ημέρες αποστρατεύ¬ 
ονται με το βαθμό στον οποίο προήχθησαν. 

8. Αστυν. Δ/ντές που δεν συμπληρώνουν 30ετή πραγματική υπηρε¬ 
σία στο Σώμα, εάν κρίνονται διατηρητέοι, αποστρατεύονται ως ευδοκί- 
μως τερματίσαντες τη σταδιοδρομία τους, εάν κατά την επιλογή τους 
για προαγωγή παραλειφθούν σε δύο συνεχείς τακτικές κρίσεις. 

Η διάταξη αυτή εφαρμόζεται μόνο για όσους ενταχθούν στην Ελλη¬ 
νική Αστυνομία από τη Χωροφυλακή και την Αστυνομία Πόλεων. 

9. Οι Αξ/κοί που συμπληρώνουν το όριο ηλικίας την 31 Δεκεμβρίου 
του έτους των κρίσεων, κρίνονται: 

α. Οι με βαθμό Αστυν. Δ/ντή και άνω στις τακτικές κρίσεις ευδόκιμα 
τερματίσαντες τη σταδιοδρομία τους ή αποστρατευτέοι, σύμφωνα με τις 
διατάξεις του παρόντος άρθρου. 

β. Οι με βαθμό Αστυν. Υποδ/ντή και κάτω εφόσον υπάγονται στις 
διατάξεις του άρθρου 21, παρ. 1 και 2 εδάφ. α', β' και γ’ του Ν. 671/ 
1977 στις τακτικές κρίσεις με τις γενικές διατάξεις που ισχύουν για 
τους λοιπούς ομοιοβάθμους συναδέλφους τους και εφόσον συντρέχει πε¬ 
ρίπτωση προαγωγής τους προάγονται. 

γ. Έκτακτα το γ' ΙΟήμερο του μηνός Νοεμβρίου του έτους καταλή- 
ψεώς τους από το όριο ηλικίας όλοι οι αξιωματικοί μέχρι το βαθμό του 
Αστυνομικού Υποδ/ντή καθώς και οι Αστυν. Διευθυντές που θα προα- 
χθούν στο βαθμό τους κατά τις τακτικές κρίσεις, ως ευδόκιμα τερματί- 
σαντές τη σταδιοδρομία τους ή αποστρατευτέοι, σύμφωνα με τις διατά¬ 
ξεις του παρόντος άρθρου. 

10. Οι αξιωματικοί μέχρι το βαθμό του Αστυνομικού Υποδιευθυντή 
οι οποίοι συμπληρώνουν 35ετή πραγματική υπηρεσία μέχρι τη χρονο¬ 
λογία τών τακτικών κρίσεων του επομένου έτους κρίνονται: 

α. Στις τακτικές κρίσεις εφόσον υπάγονται στις διατάξεις του άρθρου 
21 παρ. 1 και 2, εδάφιο α', β' και γ' με τις γενικές διατάξεις που ισχύουν 
για τους λοιπούς ομοιόβαθμους συναδέλφους τους και αν συντρέχει πε¬ 
ρίπτωση προαγωγής, προάγονται. 

β. Έκτακτα, τη χρονολογία που συμπληρώνουν 35ετή πραγματική 
υπηρεσία, ως ευδόκιμα τερματίσαντες τη σταδιοδρομία τους ή αποστρα¬ 
τευτέοι, σύμφωνα με τις διατάξεις του παρόντος άρθρου. 



εφημερις της ΚΥΒΕΡΝΗΘΕΊΣ (I Ε . Λ,υΣ I ΙΗΠ I υ) 


ι 


Οι διατάξεις της παραγράφου 2 του άρθρου 8 του Ν. 1234/1982 
καταργούνται. 

11. Στον Υπουργό Δημόσιας Τάξης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΔΗΜΗΤΡΙΟΣ ΜΑΝΙΚΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 155 
Τροποποίηση Οργανισμού Ταχυδρομικού Ταμιευτηρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

2. Την με αριθμό 144/1990 γνωμοδότηση του Συμβουλίου της · 
Επικράτειας, με πρόταση των Υπουργών Προεδρίας της Κυβέρνησης, 
Οικονομικών και Μεταφορών και Επικοινωνιών, αποφασίζουμε: 

Άρθρο μόνο 

Η περίπτωση β' της παρ. 1 του άρθρου 4 του Π.Δ. 224/1988 «περί 
Οργανισμού του Ταχυδρομικού - Ταμιευτηρίου (Α' 96) αντικαθίσταται 
ως εξής: 

β) Από έναν από τους Υποδιοικητές της Τράπεζας της Ελλάδας, που 
προτείνεται από το Διοικητή της ως Αντιπρόεδρο. Τον Υποδιοικητή ελ- 
λείποντα, απάντα ή κωλυόμενο αναπληρώνει ως μέλος του Συμβουλίου 
ένας από τους Διευθυντές της Τράπεζας, προτεινόμενος κατά τον ίδιο 
τρόπο. 

Στον Υπουργό Μεταφορών και Επικοινωνιών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤΩΝΙΟΥ ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ . 

Ν. ΘΕΜΕΛΗΣ Γ. ΑΓΑΠΗΤΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΝΟΥΤΣΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 156 (4) 

Σταθμοί Ασυρμάτου ζώνης συχνοτήτων πολιτών - Ραδιοσταθμοί Ο.Β.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15 παρ. 1 του Ν.Δ. 1244/72 (Α’/181) 
«περί λειτουργίας ερασιτεχνικών και πειραματικών σταθμών ασυρμά¬ 
του, ειδικών ραδιοδικτύων και ιδρύσεως υπηρεσίας ελέγχου ραδιοεκπο¬ 
μπών», όπως αντικαταστάθηκε με το άρθρο 8 του Ν. 1780/88 (Α'/ 
114). 

2. Τις αριθ. 367/89 και 51/90 γνωμοδοτήσεις του Συμβουλίου της 
Επικράτειας, μετά από πρόταση του Υπουργού Μεταφορών και Επικοι¬ 
νωνιών, αποφασίζουμε: 

«ΑΔΕΙΑ ΕΓΚΑΤΑΣΤΑΣΗΣ ΚΑΙ ΛΕΙΤΟΥΡΓΙΑΣ 

ΡΑΔΙΟΣΤΑΘΜΟΥ Ο.Β. 

Άρθρο 1 

Γενικές Διατάξεις, 

1. Οι σταθμοί ασυρμάτου Ζώνης Συχνοτήτων Πολιτών (0ΙΤΙΖΕΝ- 
ΒΑΝΟ) καλούμενοι εφεξής «ραδιοσταθμοί Ε.Β.» εκπέμπουν και λαμβά¬ 
νουν σε διαύλους (κανάλια) που περιέχονται στη ζώνη συχνοτήτων από 
26,960 ΜΗΖ μέχρι 27,410 ΜΗΖ. 

2. Η ραδιοεπικοινωνία Ο.Β. είναι υποδιαίρεση της κινητής υπηρε¬ 


σίας, όπως ορίζεται στον Διεθνή Κανονισμό Ραδιοεπικοινωνιών, απο¬ 
κλειστικά για ραδιοτηλεφωνία, διαθέσιμη σε όλους τους πολίτες για την 
εξυπηρέτηση αναγκών επικοινωνίας μόνο σε περιοχή καλυπτόμενη από 
το κύμα επιφάνειας πομπού υποκείμενου στον περιορισμό ισχύος του άρ¬ 
θρου 3 του παρόντος, ερασιτεχνικής αποκλειστικά φύσης, χωρίς κανένα 
οικονομικό συμφέρον. 

3. Οι ραδιοσταθμοί Ο.Β. λειτουργούν σύμφωνα με τις διατάξεις του 
Ν.Δ. 1244/72 (Α’/181), όπως τροποποιήθηκε με το Ν. 652/77 (Α'/ 
210) και το Ν. 1780/88 (Α'/114) τις διατάξεις του παρόντος και τις 
συναφείς διατάξεις των Διεθνών κανονισμών (Διεθνής Κανονισμός Ρα¬ 
διοεπικοινωνιών). 

Άρθρο 2 

(3) Ορισμοί. 

1. Για την εφαρμογή αυτού του Διατάγματος νοείται: 
α) Τηλεπικοινωνία: Κάθε μεταβίβαση, εκπομπή ή λήψη σημάτων, 
σημείων, γραπτών κειμένων, εικόνων ή ήχων ή πληροφοριών πάσης 
φύσεως με ενσύρματα, ασύρματα, οπτικά ή άλλα ηλεκτρομαγνητικά συ¬ 
στήματα. 

β) Ραδιοεπικοινωνία: Τηλεπικοινωνία πραγματοποιούμενη με τη 
βοήθεια ραδιοηλεκτρικών κυμάτων (ραδιοκυμάτων), δηλαδή ηλεκτρο- 
μαγνητικών κυμάτων διαδιδομένων στο χώρο χωρίς τεχνητό οδηγό και 
των οποίων η συχνότητα είναι μικρότερη από 3.000 ΟΗΖ. 
γ) Ραδιοσταθμός Ο.Β. 

Πομποδέκτης μαζί με τα παρελκόμενά του (κεραία κ.λπ.) που μπορεί 
να λειτουργήσει, διεξάγοντας ραδιοεπικοινωνία, μόνο στη ζώνη συχνο¬ 
τήτων που ορίζεται στην παράγραφο 1 του άρθρου 1 του παρόντος. 
Οι ραδιοσταθμοί Ο.Β. διακρΐνονται σε: 

γ.1) Σταθερούς σταθμούς: όταν είναι μόνιμα εγκατεστημένοι και 
προορίζονται για ραδιοεπικοινωνία από σταθερό προκαθορισμένο σημείο 
είτε της ξηρός, είτε από σταθερή κατασκευή σε θαλάσσιο περιβάλλον 
(εξέδρες κ.λπ.). 

γ.2) Κινητούς σταθμούς: όταν προορίζονται για ραδιοεπικοινωνία 
κατά τη διάρκεια της κίνησης ή της στάσης των οχημάτων ξηράς στα 
οποία είναι εγκατεστημένοι. 

γ.3) Φορητούς σταθμούς: σταθμοί με ενσωματωμένη πηγή τροφοδο¬ 
σίας που φέρονται από τον κάτοχό τους και εκτελούν ραδιοεπικοινωνία 
όπως και οι κινητοί. 

Άρθρο 3 

Βασικά τεχνικά χαρακτηριστικά. 

1. Η ισχύς στην έξοδο του πομπού των ραδιοσταθμών Ο.Β. δεν μπο¬ 
ρεί να είναι μεγαλύτερη από 5 Ψ για διαμόρφωση ΑΜ και 4 Ψ για δια¬ 
μόρφωση ΓΜ ή ΡΜ όπως αυτή καθορίζεται στο άρθρο 5 του παρόντος. 

■ 2. Ο τρόπος διαμόρφωσης του φέροντος κύματος που επιτρέπεται εί¬ 
ναι η διαμόρφωση πλάτους (Α.Μ.) ή η διαμόρφωση συχνότητας (Ε.Μ.), 
ή η διαμόρφωση φάσης (Ρ.Μ.). Επιτρέπεται η δυνατότητα συνύπαρξης 
αυτών των διαμορφώσεων στον ίδιο σταθμό ως εναλλακτικών, ανάλογα 
με την περίπτωση της κατηγορίας του σταθμού όπως ορίζεται στο άρ¬ 
θρο 5 του παρόντος. 

3. Ο αριθμός των χρησιμοποιούμενων ραδιοσυχνοτήτων, ή κανα- 
λιών, μέσα στη ζώνη ραδιοσυχνοτήτων πολιτών, είναι σαράντα (40) και 
ορίζονται όπως παρακάτω: 


Κανάλι 

Ραδιοσυχνότητα (ΜΗΖ) 

Κανάλι 

Ραδιοσυχνότητα 

1 

26,965 

21 

27,215 

2 

•26,975 

22 

27,225 

3 

/ 26,985 

23 

27,255 

4 

27,005 

24 

27,235 

5 

27,015 

25 

27,245 

6 

27,025 

26 

27,265 

7 

27,035 

27 

27,275 

8 

27,055 

28 

27,285 

9 

27,065 

29 

27,295 

10 

27,075 

30 

27,305 

11 

27,085 

31 

27,315 

12 

27,105 

32 

27,325 

13 

.-27,115 

33 

27,335 

14 

27,125 

34 

27,345 

15 

27,135 

35 

27,355 

16 

27,155 

36 

27,365 

17 

27,165 

37 

27,375 

18 

27,175 

38 

27,385 

19 

27,185 

39 

27,395 

20 

27,205 

40 

27,405 

ε ΗΜΕΡΙ2. ΙΗ2. ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


4. Από τα κανάλια της προηγούμενης παραγράφου ορισμένα προορί¬ 
ζονται για συγκεκριμένες αποκλειστικές χρήσεις, ως εξής: 

Σε περιπτώσεις εκτάκτου ανάγκης το κανάλι 1 (συχνότητα 26,965 
ΜΗΖ) χρησιμοποιείται αποκλειστικά από υπηρεσίες, φορείς ή αδειού- 
χους σταθμών Ο.Β. που δραστηριοποιούνται στη συγκεκριμένη έκτακτη 
κατάσταση. 

Το κανάλι 9 (συχνότητα 27,065 ΜΗΖ) χρησιμοποιείται από τους 
αδειούχους αποκλειστικά και μόνο σε περιπτώσεις ανάγκης (κανάλι 
ΕΠΕΙΓΟΝΤΟΣ), όπως επίσης και από τους σταθερούς σταθμούς των 
συλλόγων Ο.Β. για σύντομη επικοινωνία με αδειούχους σταθμών Ο.Β. 

Το κανάλι 11 (συχνότητα 27,085 ΜΗΖ) χρησιμοποιείται από τους 
αδειούχους αποκλειστικά και μόνο για ακροάσεις και κλήσεις (κανάλι 
ΚΛΗΣΕΩΝ) μέχρις ότου επιτευχθεί η επικοινωνία με τον καλούμενο 
και αμέσως μετά η επικοινωνία συνεχίζεται σε άλλο κανάλι που ορίζουν 
οι χειριστές των δύο σταθμών. 

Το κανάλι 15 (συχνότητα 27,135 ΜΗΖ) χρησιμοποιείται σε επικοι¬ 
νωνίες εξυπηρέτησης των οδηγών (οδική βοήθεια). 

Το κανάλι 23 (συχνότητα 27,255 ΜΗΖ) χρησιμοποιείται αποκλει¬ 
στικά για τηλεχειρισμό μικρών μοντέλων. Σε αντικατάσταση αυτού οι 
αδειούχοι σταθμών Ο.Β. μπορούν να χρησιμοποιούν το κανάλι 1 ΙΑ στη 
συχνότητα 27,095 ΜΗΖ. 

Το κανάλι 40 (συχνότητα 27,415 ΜΗΖ) χρησιμοποιείται από 1 
Απριλίου μέχρι 30 Οκτωβρίου κάθε έτους, αποκλειστικά για επικοινω¬ 
νίες που εξυπηρετούν τις ανάγκες πυρασφαλείας των δασικών εκτά¬ 
σεων, των δασών, των γεωργικών και αγροτικών περιοχών. 

5. Με αποφάσεις του Υπουργού Μεταφορών και Επικοινωνιών, που 
δημοσιεύονται στην Εφημερίδα της Κυβερνήσεως, καθορίζονται οι όροι 
και η διαδικασία για την κατασκευή και εισαγωγή συσκευών ραδιο¬ 
σταθμών Ο.Β., οι τεχνικές προδιαγραφές τους, τα όρια ισχύος της εκπο¬ 
μπής τους, ο τρόπος και τα όργανα ελέγχου, οι τεχνικοί κανονισμοί της 
λειτουργίας τους, καθώς και κάθε συναφής λεπτομέρεια. 

6. Απαγορεύεται η εγκατάσταση κατευθυντικών κεραιών. Οι ενώ¬ 
σεις προσώπων Ο.Β. της παραγράφου 2α του άρθρου 5 του παρόντος 
μπορούν, εφόσον επιθυμούν, να εγκαταστήσουν κατευθυντική κεραία, 
κατόπιν σχετικής άδειας. 

Άρθρο 4 

Προϋποθέσεις για τη χορήγηση άδειας εγκατάστασης 
και λειτουργίας ραδιοσταθμών Ο.Β. 

1. Δικαίωμα άδειας εγκατάστασης και λειτουργίας ραδιοσταθμού 
Ο.Β. έχουν όλοι οι Έλληνες πολίτες που έχουν συμπληρώσει το 18ο 
έτος της ηλικίας τους και δεν έχουν καταδικασθεί για παράβαση ποινι¬ 
κής διάταξης που συνεπάγεται κώλυμα για διορισμό σε δημόσια υπηρε¬ 
σία. 

2. Για την έκδοση άδειας εγκατάστασης και λειτουργίας ο ενδιαφερό¬ 
μενος υποβάλλει στη Δ/νση Συγκοινωνιών της οικείας Νομαρχίας, είτε 
ατομικά, είτε μέσω του συλλόγου Ο.Β. που τυχόν ανήκει, τα παρακάτω 
δικαιολογητικά: 

α) Αίτηση-δήλωση, που περιλαμβάνει: 

αα) Τα στοιχεία της αστυνομικής του ταυτότητας και τη διεύθυνση 
κατοικίας του. 

ββ) Τα παρακάτω τεχνικά στοιχεία του ραδιοσταθμού Ο.Β. 

1) Οίκος κατασκευής 

2) Μάρκα ή τύπος συσκευής 

3) Αριθμός πλαισίου συσκευής 

4) Ισχύς εξόδου πομπού 

5) Συχνότητες λειτουργίας και αριθμός κανάλιών 

6) Είδος διαμόρφωσης. 

γγ) Είδος χρήσης του σταθμού (Σταθερός, Κινητός, Φορητός). 

Αν πρόκειται για ιδιωτική κατασκευή σημειώνεται η ένδειξη «Ιδιοκα- 
τασκευή» και, μέχρις ότου εφαρμοσθεί η διαδικασία έγκρισης τύπου συ¬ 
σκευής, υποβάλλεται συνημμένα πλήρες κυκλωματικό σχέδιο με τα τε¬ 
χνικά χαρακτηριστικά της συσκευής. 

δδ) Στοιχεία οχήματος αν πρόκειται για κινητό σταθμό. 

β) Υπεύθυνη δήλωση του άρθρου 8 του Ν. 1599/86, ότι δεν έχει 
ανακληθεί προσωρινά ή οριστικά προηγούμενη άδεια εγκατάστασης και 


λειτουργίας ραδιοσταθμού Ο.Β., στο όνομά του. Σε περίπτωση προσωρι¬ 
νής ανάκλησης η άδεια χορηγείται με έναρξη ισχύος την ημερομηνία 
λήξεως της προσωρινής ανάκλησης. Σε περίπτωση οριστικής ανάκλη¬ 
σης δεν χορηγείται νέα άδεια. 

γ) Αντίγραφο ποινικού μητρώου τύπου Β’. 

δ) Γραμμάτια είσπραξης για παράβολα και τέλη λειτουργίας που 
προβλέπονται από τις διατάξεις του Π. Δ/τος του άρθρου 2 παρ. 4 του 
Ν.Δ. 1244/1972, όπως αντικαταστάθηκε με το άρθρο 2 του Ν. 
1780/1988 (Α-/114). 

3. Η άδεια εγκατάστασης και λειτουργίας ραδιοσταθμού Ο.Β. χορη¬ 
γείται από τη Δ/νση Συγκοινωνιών της οικείας Νομαρχίας και πρέπει ν’ 
αναγράφει την κατηγορία της άδειας, το όνομα, επώνυμο και πατρώ¬ 
νυμο του κατόχου υπέρ του οποίου εκδίδεται, τον τόπο εγκατάστασης 
(ταχυδρομική διεύθυνση προκειμένου περί σταθερού σταθμού ή αριθμό 
και είδος οχήματος προκειμένου περί κινητού σταθμού), την ημερομη¬ 
νία έκδοσης και λήξης της ισχύος αυτής, τα τεχνικά στοιχεία του σταθ¬ 
μού, όπως αυτά προβλέπονται στην παρ. 2α ββ αυτού του άρθρου κα¬ 
θώς και κάθε άλλη αναγκαία λεπτομέρεια. 

4. Οι Διευθύνσεις Συγκοινωνιών των Νομαρχιών για κάθε άδεια που 
εκδίδουν αποστέλλουν αντίγραφο στη Δ/νση Τεχνικής Επικοινωνιών 
του Υπουργείου Μεταφορών και Επικοινωνιών, η οποία τηρεί ειδικό μη¬ 
τρώο αδειών εγκατάστασης και λειτουργίας ραδιοσταθμών Ο.Β. 

Άρθρο 5 

Κατηγορίες αδειών. 

1. Οι άδειες εγκατάστασης και λειτουργίας ραδιοσταθμού Ο.Β. ισχύ¬ 
ουν επί μία τριετία από την ημέρα εκδόσεώς τους και διακρίνονται σε 
τρεις κατηγορίες: Α', Β’, Γ'. 

2. Η άδεια Α' κατηγορίας περιλαμβάνει τους σταθερούς σταθμούς, 
ισχύος εξόδου πομπού μέχρι 5 ΧΓ για διαμόρφωση Α.Μ. και 4 XV για 
διαμόρφωση ΓΜ/ΡΜ και χορηγείται: 

α) Σε ενώσεις προσώπων Ο.Β., με μοναδικό καταστατικό σκοπό την 
ανάπτυξη της ζώνης συχνοτήτων πολιτών στο όνομα του εκάστοτε προ¬ 
έδρου τους, ή στο όνομα άλλου εξουσιοδοτημένου από το Διοικητικό 
Συμβούλιο της ενώσεως, μέλους του Δ.Σ. και οι οποίοι μπορούν να ορί¬ 
ζουν τους χειριστές των σταθμών αυτών, έχοντας πάντως την υπευθυ¬ 
νότητα της λειτουργίας του σταθμού. 

β) Σε άτομα που διαβιούν σε απομονωμένες κατοικίες αγροτικών, 
νησιωτικών ή ορεινών περιοχών και σε Μονές, στο όνομα του ηγούμε¬ 
νου της Μονής, όπου η επικοινωνία είναι δυσχερής για διάφορους λό¬ 
γους (όπως π.χ. έλλειψη τηλεπικοινωνιακού δικτύου ή προβληματικού 
λόγω καιρικών συνθηκών κ.λπ.), κατόπιν σχετικής βεβαιώσεως των 
αρχών της Τοπικής Αυτοδιοίκησης και του Ο.Τ.Ε. 

γ) Σε ενώσεις προσώπων που ασχολούνται, χωρίς κανένα οικονομικό 
συμφέρον, με την προσφορά βοήθειας, σε περιπτώσεις ανάγκης, σε αν¬ 
θρώπους ή ζώα, ή με την προστασία του περιβάλλοντος, στο όνομα του 
προέδρου τους, ή άλλου εξουσιοδοτημένου από το Διοικητικό Συμβούλιο 
της ενώσεως, μέλους του Δ.Σ. 

δ) Κατ’ εξαίρεση και για χρονικό διάστημα όχι μεγαλύτερο των έξι 
(6) μηνών σε ομάδες ατόμων που προσωρινά παρέχουν κοινωφελές 
έργο (π.χ. στην πυρασφάλεια κατά τους θερινούς μήνες κ.λπ.), ή που 
ασχολούνται με εκδηλώσεις πολιτιστικού χαρακτήρα, στο όνομα του 
εξουσιοδοτημένου από τα άλλα μέλη της ομάδας προσώπου και κατόπιν 
σύμφωνης γνώμης της αρμόδιας για την συγκεκριμένη δραστηριότητα, 
δημόσιας υπηρεσίας. 

3. Η άδεια Β' κατηγορίας περιλαμβάνει τους κινητούς σταθμούς, 
ισχύος εξόδου πομπού μέχρι 5 XV για διαμόρφωση Α.Μ. και 4 XV για 
μόρφωση ΓΜ/ΡΜ. 

4. Η άδεια Γ' κατηγορίας περιλαμβάνει τους φορητούς σταθμούς, 
ισχύος εξόδου πομπού μέχρι 5 XV για διαμόρφωση Α.Μ. και 4 XV για 
μόρφωση ΓΜ/ΡΜ. 

5. Οι άδειες Β’ και Γ’ κατηγορίας χορηγούνται σε όλους τους ενδια¬ 
φερομένους που πληρούν τις προϋποθέσεις της παραγρ. 2 του άρθρου 4 
του παρόντος. 

6. Άδεια οποιασδήποτε κατηγορίας χορηγείται, χωρίς περιορισμό 
χρονικής ισχύος και χωρίς την υποχρέωση καταβολής οποιουδήποτε 
παράβολου ή τέλους λειτουργίας, κατόπιν αιτήσεως, από τη Διεύθυνση 
Τεχνικής Επικοινωνιών του Υπουργείου Μεταφορών και Επικοινω¬ 
νιών, σε Δημόσιες υπηρεσίες ασφαλείας και σε υπηρεσίες που ασχολού¬ 
νται με την άμεση συνδρομή στην αντιμετώπιση καταστάσεων ανάγκης 
(Πυροσβεστική Υπηρεσία, υπηρεσία δασών του Υπουργείου Γεωργίας, 
Λιμενικές αρχές, κρατικές υπηρεσίες πρώτων βοηθειών κ.λπ.). 

Οι ραδιοσταθμοί Ο.Β. των υπηρεσιών αυτών λειτουργούν αποκλει¬ 
στικά στο κανάλι 1 (συχνότητας 26,965 ΜΗΖ), όπως ορίζεται στην πα¬ 
ράγραφο 4 του άρθρου 3 του παρόντος, μόνο σε καταστάσεις ανάγκης 
και δεν μπορούν με κανένα τρόπο να αντικαταστήσουν τις επικοινωνίες 
των ειδικών ραδιοδικτύων που εκμεταλλεύονται οι υπηρεσίες αυτές. 

Άρθρο 6 

Ανανέωση, ανάκληση, τροποποίηση των αδειών, σφράγιση 

των σταθμών και αντιμετώπιση απώλειας των συσκευών Ο.Β. 

1. Η ανανέωση της άδειας γίνεται με αίτηση του ενδιαφερομένου που 
υποβάλλεται στη Δ/νση Συγκοινωνιών της Νομαρχίας, τουλάχιστον 
ένα μήνα πριν από την ημερομηνία λήξεώς της. 

Μαζί με την αίτηση υποβάλλονται και τα προβλεπόμενα δικαιολογη- 
τικά των εδαφίων β και γ της παραγράφου 2 του άρθρου 4 του παρό¬ 
ντος. 

2. Η ανανέωση της άδειας γίνεται με έναρξη ισχύος την επομένη της 
ημερομηνίας λήξεώς της, εκτός αν πρόκειται για σταθμό Ο.Β. που έχει 
διακόψει τη λειτουργία του και είναι σφραγισμένος, σύμφωνα με τα ορι¬ 
ζόμενα στις παραγρ. 12, 13, 14 και 15 αυτού του άρθρου. 

3. Σε περίπτωση που η αίτηση για ανανέωση υποβάλλεται μετά την 
ημερομηνία λήξεώς της άδειας, χωρίς να έχει σφραγισθεί ο σταθμός 
Ο.Β. του ενδιαφερομένου, η άδεια εκδίδεται με έναρξη ισχύος την επο¬ 
μένη της ημερομηνίας της προηγούμενης λήξεώς, προσαυξανόμενου 
του γραμματίου εισπράξεως Δημοσίου Ταμείου κατά χίλιες (1.000) 
δραχμές. 

4. Εάν ο κάτοχος άδειας εγκατάστασης και λειτουργίας ραδιοσταθ¬ 
μού Ο.Β., οποιασδήποτε κατηγορίας, δεν ανανεώσει την άδειά του, εφό¬ 
σον δεν έχει προηγηθεί σφράγιση του σταθμού Ο.Β. ή ανάκληση της 
άδειας, μετά παρέλευση έξι (6) μηνών από την ημερομηνία λήξεώς της 
ο κάτοχος χάνει το δικαίωμα κατοχής και λειτουργίας ραδιοσταθμού 
Ο.Β, επί ένα χρόνο από την ίδια ημερομηνία, η δε αρμόδια υπηρεσία του 
Υπουργείου Μεταφορών και Επικοινωνιών κινεί τη διαδικασία της ποι¬ 
νικής δίωξης του υπαίτιου βάσει των διατάξεων του Ν. 652/77 και 
1780/88. 

Για τη χορήγηση νέας άδειας Ο.Β. εφαρμόζονται όλες οι διατάξεις 
του άρθρου 4. Περίπτωση ανωτέρας βίας γίνεται δεκτή μόνο εφόσον 
αποδεικνύεται και με την απαραίτητη προϋπόθεση να μην έχει διαπι¬ 
στωθεί λειτουργία του ραδιοσταθμού Ο.Β. στο χρονικό διάστημα του 
εξαμήνου. 

5. Η άδεια εγκατάστασης και λειτουργίας ραδιοσταθμού Ο.Β. ανα¬ 
καλείται, χωρίς καμιά αποζημίωση του κατόχους της εφόσον: 

α) το ζητήσει ο ίδιος με σχετική αίτηση 

β) παραβεί τις διατάξεις του παρόντος 

γ) παραβεί τις σχετικές διατάξεις των Εθνικών και Διεθνών Κανονι¬ 
σμών. 

δ) καταδικαστεί αμετακλήτως για ποινικό αδίκημα που συνεπάγεται 
αυτοδίκαια έκπτωση δημοσίου υπαλλήλου από την υπηρεσία (άρθρο 
429 Π.Δ. 611/77 Α/198). 

6. Η ανάκληση της άδειας γίνεται από τη Δ/νση Συγκοινωνιών της 
Νομαρχίας που την εξέδωσε ή της Νομαρχίας που διαμένει τελευταία ο 
κάτοχος και μπορεί να έχει προσωρινή διάρκεια, μέχρι 6 μήνες, εφόσον 
συντρέχουν για πρώτη φορά οι προϋποθέσεις των περιπτώσεων (β) και 
(γ) του προηγούμενου εδαφίου, ή οριστική εφόσον πρόκειται για υπο¬ 
τροπή αυτών των παραβάσεων ή για διαπίστωση της περιπτώσεως (δ). 

7. Με την ανάκληση της άδειας ο σταθμός Ο.Β. σφραγίζεται, όπως 
ορίζεται στην παρ. 12 αυτού του άρθρου. 

8. Παράβολα ή τέλη λειτουργίας δεν επιστρέφονται στην περίπτωση 
που διακόπτεραι η λειτουργία του ραδιοσταθμού Ο.Β. για οποιαδήποτε 
αιτία, πριν την ημερομηνία λήξεώς της άδειας. 

9. Η άδεια τροποποιείται υποχρεωτικά εφόσον μεταβάλλονται τα τε¬ 
χνικά στοιχεία του σταθμού ή τα χαρακτηριστικά της άδειας που αντι¬ 
στοιχούν στη συγκεκριμένη κατηγορία ή τα στοιχεία του τόπου εγκατά¬ 
στασης του σταθμού, ή η διεύθυνση κατοικίας του κατόχου της άδειας. 

10. Για την τροποποίηση της άδειας ο ενδιαφερόμενος υποβάλλει 
σχετική αίτηση και το προβλεπόμενο σχετικό παράβολο. 

11. Σε περίπτωση που ο κάτοχος άδειας ραδιοσταθμού Ο.Β. μιας κα¬ 
τηγορίας κάνει εκμετάλευση χρήσεως του σταθμού του που ανήκει σε 
άλλη κατηγορία άδειας (π.χ. από κινητό σε σταθερό), ή χρησιμοποιεί 
άλλο σταθμό 0.11. χωρίς άδεια, τότε εναντίον του υπαιτίου κινείται η 
διαδικασία της ποινικής δίωξης βάσει των διατάξεων του Ν. 652/77 
και του Ν. 1780/88, και προσθέτους γίνεται ανάκληση της άδειας και 
στέρηση του δικαιώματος αποκτήσεως νέας άδειας Ο.Β. οποιασδήποτε 


κατηγορίας για χρονικό διάστημα δύο ετών. 

12. Η σφράγιση των σταθμών Ο.Β. γίνεται με μολυβδοσφραγίδα της 
υπηρεσίας από υπάλληλο της Δ/νσης Συγκοινωνιών της Νομαρχίας και 
συντάσσεται σχετικό πρακτικό σφράγισης. 

13. Για τη σφράγιση, ειδοποιείται ο κάτοχος του σταθμού από την 
αρμόδια υπηρεσία της Νομαρχίας και προσκομίζει το σταθμό του μέσα 
σε 30 ημέρες από την ημερομηνία λήψεως της ειδοποίησης. 

Σε περίπτωση μη προσκόμισης του σταθμού για σφράγιση, κατά τα 
οριζόμενα κινείται η διαδικασία επιβολής των κυρώσεων που προβλέπο- 
νται από τις διατάξεις του Ν. 652/77 και του Ν. 1780/88. 

14. Η σφράγιση του ραδιοσταθμού Ο.Β. γίνεται στις παρακάτω περι¬ 
πτώσεις: 

α) Όταν ο κάτοχος δεν έχει την προβλεπόμενη άδεια ή μετά τη λήξη 
της άδειας εφόσον ο ενδιαφερόμενος δεν επιθυμεί να την ανανεώσει. 

β) Κατά τη χρονική διάρκεια από υποβολή της αιτήσεως για έκδοση 
άδειας μέχρι την έκδοση της άδειας στην περίπτωση που ο ενδιαφερόμε¬ 
νος έχει στην κατοχή του ραδιοσταθμού Ο.Β. 

γ) Όταν το ζητήσει ο κάτοχος του σταθμού. 

15. Η αποσφράγιση σταθμού γίνεται κατά τον ίδιο τρόπο που ενερ- 
γείται η σφράγιση. 

16. Σε περίπτωση απώλειας συσκευής ραδιοσταθμού Ο.Β. ο κάτοχος 
της άδειας είναι υποχρεωμένος, μέσα σε τρεις μέρες από την πρώτη δια¬ 
πίστωση της απώλειας, να αναφέρει το συμβάν στην πλησιέστερη αστυ¬ 
νομική αρχή η οποία του χορηγεί σχετική βεβαίωση για την αναφορά 
αυτή καθώς και στη Δ/νση Συγκοινωνιών της οικείας Νομαρχίας με 
υπεύθυνη δήλωση, σύμφωνα με το άρθρο 8 του Ν. 1599/86 (Α'/75). 

17. Σε περίπτωση καταστροφής του σταθμού ο κάτοχος προσκομίζει 
αυτόν στην Δ/νση Συγκοινωνιών της οικείας Νομαρχίας για τη διαπί¬ 
στωση της καταστροφής και συντάσσεται σχετικό πρακτικό καταστρο¬ 
φή- 

18. Στις παραπάνω περιπτώσεις ο κάτοχος υποβάλλει στην αρμόδια 
υπηρεσία το πρωτότυπο της άδειάς του το οποίο παραμένει στην υπηρε¬ 
σία η τροποποιείται για χρήση άλλου σταθμού, εφόσον πρόκειται, για 
σταθμό της ίδιας κατηγορίας. 

19. Ο αδειούχος ραδιοσταθμού Ο.Β. που μεταβιβάζει τον ραδιο¬ 
σταθμό του σε άλλο πρόσωπο, πρέπει να καταθέσει αμέσως την άδεια 
λειτουργίας Ο.Β. στην αρμόδια Τπηρεσία Συγκοινωνιών της οικείας 
Νομαρχίας με σχετική αίτηση για ανάκληση η τροποποίηση της άδειάς 
του, γνωρίζοντας τα στοιχεία του νέου κατόχου του σταθμού. _ 

20. Ο νέος κάτοχος του σταθμού, εφόσον είναι αδειούχος Ο.Β., είναι 
υποχρεωμένος να προβεί σε ανανέωση η τροποποίηση της άδειάς του 
μέσα σε 15 ημέρες από την ημερομηνία κατοχής του νέου σταθμού. 

21. Σε περίπτωση που η μεταβίβαση γίνει σε μη αδειούχο τότε ο 
υπεύθυνος αδειούχος του σταθμού πρέπει προηγουμένως να προβεί και 
στη σφράγιση του σταθμού σύμφωνα με τα οριζόμενα στην παρ. 12 αυ¬ 
τού του άρθρου. 

22. Σε κάθε περίπτωση (ανανέωσης, ανάκλησης η τροποποίησης της 
άδειας αποατέλλεται σχετικό αντίγραφο στη Δ/νση τεχνικής επικοινω¬ 
νιών του Υπουργείου Μεταφορών και Επικοινωνιών. 

23. Ο κάτοχος άδειας ραδιοσταθμού Ο.Β. οποιοσδήποτε κατηγορίας 
μπορεί να κατέχει περισσότερες της μιας συσκευής Ο.Β., με την απαραί- 
τηση προϋπόθεση να έχει δηλώσει τα εις το άρθρο 4 παράγραφος 2α, 
εδάφιο ββ, προβλεπόμενα στοιχεία των συσκευών στις αρμόδιες διευ¬ 
θύνσεις Συγκοινωνιών, εφοδιαζόμενος με σχετική άδεια κατοχής. 

Άρθρο 7. 

Σύλλογοι Ο.Β. 

1. Οι σύλλογοι Ο.Β. μπορούν να εκπροσωπούν τα μέλη τους στις αρ¬ 
μόδιες αρχές για την έκδοση ή την ανανέωση των αδειών τους καθώς 
και για κάθε άλο θέμα σχετικά με τα Ο.Β. 

2. Σε οικισμούς αγροτικών, ορεινών ή νησιωτικών περιοχών των 
οποίων ο πληθυσμός δεν υπερβαίνει τους 2.000 κατοίκους, με την 
προϋπόθεση ότι στον οικισμό λειτουργεί ένας και μόνο σύλλογος Ο.Β., 
είτε είναι ανεξάρτητος, είτε είναι παράρτημα άλλου συλλόγου Ο.Β., τότε 
τα προβλεπόμενα παράβολα και τέλη λειτουργίας που καταβάλλονται 
για την έκδοση άδειας Α κατηγορίας, μειώνονται στο ήμισυ. 

-Άρθρο 8. 

Όροι λειτουργίας ραδιοσταθμών Ο.Β. 

1. Η χρήση ραδιοσταθμού Ο.Β. επιτρέπεται μόνο στον κάτοχο του 
σταθμού που έχει την προβλεπόμενη άδεια, αποκλειστικά για ανταπό¬ 
κριση με άλλους ραδιοσταθμούς Ο.Β. και σύμφωνα με τις διατάξεις αυ¬ 
τού του διατάγματος, με την επιφύλαξη της παραγρ. 2 του άρθρου 10 


590 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


του παρόντος. 

2. Ο κάτοχος ραδιοσταθμού Ο.Β. είναι υπεύθυνος για την κανονική 
λειτουργία του, ως την φύλαξή του και είναι υποχρεωμένος να παίρνει 
τα απαραίτητα μέτρα που θ’ αποκλείουν την «εν αγνοία του» αντικανο- 
νική χρήση. 

3. Η μεταξύ των ραδιοσταθμών Ο.Β. ανταπόκριση περιορίζεται αυ¬ 
στηρά σε μεταβίβαση και λήψη μηνυμάτων που δεν εξυπηρετούν επαγ¬ 
γελματικές δραστηριότητες. Η ανταπόκριση γίνεται σε γλώσσα σαφή, 
απαγορευμένης απολύτως της χρησιμοποίησης κρυπτογραφημάτων, 
συνθηματικών λέξεων ή οποιοσδήποτε κώδικα, με εξαίρεση τους συντε- 
τμημένους όρους του κώδικα «Ο» του Διεθνή Κανονισμού Ραδιοεπικοι¬ 
νωνιών. 

4. Απαγορεύεται η λειτουργία ραδιοσταθμού Ο.Β. έξω από την πε¬ 
ριοχή ραδιοσυχνοτήτων που ειδικά προβλέπεται γι’ αυτή τη χρήση, κα¬ 
θώς και κάθε παραποίηση των τεχνικών χαρακτηριστικών του σταθ¬ 
μού. 

Η διαπίστωση μιας τέτοιας παράβασης εκτός των άλλων κυρώσεων, 
συνεπάγεται την ανάκληση της άδειας. 

5. Απαγορεύεται η με οποιονδήποτε τρόπο παρεμπόδιση της ομαλής 
ανταπόκρισης σταθμών άλλων υπηρεσιών ή ραδιοσταθμών Ο.Β. 

6. Απαγορεύεται η σύνδεση ή ένταξη ραδιοσταθμού Ο.Β. στο τηλεπι¬ 
κοινωνιακό δύκτυο του οργανισμού Τηλεπικοινωνιών Ελλάδος. 

7. Οι ραδιοσταθμοί Ο.Β. κατά την διάρκεια της εκπομπής τους εκπέ¬ 
μπουν, κατά βραχέα χρονικά διαστήματα το διακριτικό σήμα κλήσεώς 
των. 

8. Δεν επιτρέπεται η εγκατάσταση και λειτουργία ραδιοσταθμών 
Ο.Β. Α' κατηγορίας σε απόσταση μικρότερη των 1000 μέτρων από τα 
όρια αεροδρομίου ή στρατιωτικής εγκατάστασης. 

Εάν ο σταθμός απέχει λιγότερο από 5 χιλ. από το όριο διαδρόμου 
προσγείωσης αεροσκαφών θα ζητείται από την ΤΠΑ και θα υποβάλλε¬ 
ται μαζί με τα δικαιολογητικά που συνδέουν την αίτηση, γνωμοδότηση 
για τυχόν περιορισμούς στο ύψος της κεραίας από το έδαφος. 

9. Απαγορεύεται στους κατόχους αδειών Ο.Β. οποιασδήποτε κατη¬ 
γορίας με εξαίρεση τις περιπτώσεις της παραγράφου 6 του άρθρου 5 του 
παρόντος, η χρησιμοποίηση του σταθμού Ο.Β. για την εξυπηρέτηση των 
επαγγελματικών ή επιχειρησιακών δραστηριοτήτων τους. 

Σε περίπτωση παράβασης της διατάξεως αυτής, εκτός των άλλων 
κυρώσεων που προβλέπει ο νόμος, ανακαλείται οριστικά η άδεια λει¬ 
τουργίας Ο.Β. 

10. Σε κάθε αδειούχο ραδιοσταθμό Ο.Β. δίνεται ιδιαίτερο χαρακτηρι¬ 
στικό κλήσεως από γράμματα του ελληνικού ή του διεθνούς αλφαβήτου, 
σύμφωνα με τις διατάξεις του Διεθνή Κανονισμού Ραδιοεπικοινωνιών, 
που αναφέρεται στην άδεια. 

Η ρύθμιση για τον προσδιορισμό των χαρακτηριστικών αυτών καθώς 
και η σειρά των χαρακτηριστικών κλήσεως που θα χορηγείται από κάθε 
Διεύθυνση Συγκοινωνιών των Νομαρχιών καθορίζεται με σχετική από¬ 
φαση του Υπουργού Μεταφορών και Επικοινωνιών. 

11. Απαγορεύεται η παρακολούθηση οποιασδήποτε άλλης ανταπό¬ 
κρισης που γίνεται από σταθμούς ασύρματης επικοινωνίας άλλων υπη¬ 
ρεσιών και η με οποιονδήποτε τρόπο παραβίαση του απορρήτου των 
ανταποκρίσεων αυτών. 

Άρθρο 9. 

Επιτρεπόμενες και μη επιτρεπόμενες επικοινωνίες. 

1. Η άδεια ραδιοσταθμού Ο.Β. επιτρέπει στον κάτοχό τόυ να εκτελεί 
τις παρακάτω επικοινωνίες: 

1.1. Επικοινωνίες προσωπικού χαρακτήρα. 

1.2. Επικοινωνίες που έχουν σχέση με την προστασία ή την ασφάλεια 
προσώπων, ζώων ή πραγμάτων που βρίσκονται σε κίνδυνο. 

1.3. Επικοινωνίες που αποβλέπουν στην παροχή πληροφοριών για 
την εξυπηρέτηση όσων ταξιδεύουν. 

1.4 Επικοινωνίες που αποβλέπουν στην οργανωτική υποστήριξη εκ¬ 
δηλώσεων πολιτιστικού ή αθλητικού περιεχομένου. 

1.5. Επικοινωνίες που έχουν σχέση με δραστηριότητες της πολιτικής 
άμυνας κάτω από την άμεση εποπτεία των υπηρεσιών ΠΣΕΑ της Νο- 
μαρχίας. 

2. Δεν επιτρέπονται οι παρακάτω επικοινωνίες. 

2.1 Η μετάδοση των ειδήσεων. 

2.2 Η μετάδοση διαφημίσεων, μουσικής ή η οποιαδήποτε είδους 
προπαγάνδά. 

2.3 Κάθε επικοιευνία που αντίκειται σε εθνικούς και διεθνείς κανονι¬ 
σμούς. 


2.4 Κάθε επικοινωνία που εξυπηρεταί επαγγελματικές δραστηριότη¬ 
τες. 

2.5 Η χρησιμοποίηση κατά την επικοινωνία ύβρεων ή απρεπών εκ¬ 
φράσεων. 

2.6 Κάθε επικοινωνία με ραδιοερασιτεχνικό σταθμό ασυρμάτου, 
όπως ορίζεται στην παρ. 1 του άρθρου 1 του Ν.Δ. 1244/72, ή με ρα¬ 
διοσταθμό Ο.Β. που λειτουργεί χωρίς άδεια. 

2.7 Κάθε επικοινωνία που δημιουργεί παρεμβολές σε άλλους σταθ- 
μούς. 

2.8 Η χρήση, κατά την εκπομπή, της λέξης «ΜΑΥϋΑΥ» ή άλλου 
διεθνούς χαρακτηριστικού κινδύνου εκτός αν ο ραδιοσταθμός Ο.Β. είναι 
εγκατεστημένος σε όχημα το οποίο βρίσκεται σε κίνδυνο και ζητάει 
άμεση βοήθεια. 

Άρθρο 10. 

Περίπτωση άμεσου ανάγκης (ΕΠΕΙΓΟΝΤΟΣ) 

1. Όλοι οι ραδιοσταθμοί Ο.Β. πρέπει να δίνουν προτεραιότητα στις 
περιπτώσεις «ΕΠΕΙΓΟΝΤΟΣ» άλλων σταθμών για την παροχή άμεσης 
βοήθειας στους κινδυνεύοντες. Σε αυτή την περίπτωση ο κάθε ραδιο¬ 
σταθμός Ο.Β. μπορεί να χρησιμοποιηθεί για να μεταδόσει τα απαραί¬ 
τητα μηνύματα και οδηγίες. 

2. Σε περίπτωση κινδύνου ή έκτακτης ανάγκης όπως οι θεομηνίες 
(πλημμύρες, σεισμοί, κ.λ.π.), οι πυρκαίες ή ατυχήματα, επιτρέπεται 
κατ’ εξαίρεση η χρήση ραδιοσταθμού Ο.Β. από πρόσωπα διαφορετικά 
από τον κάτοχο και αδειούχο του σταθμού με αποκλειστικό σκοπό την 
παροχή βοήθειας προς τους κινδυνεύοντες ή την προφύλαξη με αποκλει¬ 
στικό σκοπό την παροχή βοήθειας προς τους κινδυνεύοντες ή την προφύ¬ 
λαξη τρίτων από την έκθεσή τους σε κίνδυνο. Στις περιπτώσεις αυτές 
κάθε κάτοχος ραδιοσταθμού Ο.Β. υποχρεώνεται είτε να επιτρέπει τη 
χρήση του σταθμού του από κρατικά όργανα, είτε να διεξάγει σχετικές 
ανταποκρίσεις μέσω αυτού μετά από εντολή κρατικού οργάνου. 

Άρθρο 11. 

Επικοινωνίες Πολιτικής άμυνας. 

1. Ο κάτοχος άδειας ραδιοσταθμού Ο.Β. μπορεί να χρησιμοποιηθεί 
από τις αρμόδιες αρχές της χώρας (ΠΣΕΑ Νομαρχιών) για να παρέχει 
με το ραδιοσταθμό του βοήθεια σε επικοινωνίες που έχουν σχέση με την 
πολιτική άμυνα της χώρας υπό τον όρο ότι, τηρούνται οι κείμενες διατά¬ 
ξεις περί πολιτικής άμυνας και επιτάξεως υπηρεσιών. Ο κάθε αδειούχος 
ραδιοσταθμού Ο.Β. μπορεί να υπαχθεί γι’ αυτό το σκοπό, στις αρμοδιό¬ 
τητες της ΠΑΣΕ της Νομαρχίας στην οποία διαμένει. 

Οι επικοινωνίες αυτές διεξάγονται αυστηρά κάτω από την άμεση 
εποπτεία των υπηρεσιών ΠΣΕΑ. 

2. Ο αδειούχος ραδιοσταθμού Ο.Β. που υπήχθει κάτω από μια τέτοια 
αρμοδιότητα ειδοποιεί εγγράφως τη Δ/νση Συγκοινωνιών της Νομαρ¬ 
χίας γι’ αυτό το γεγονός καθώς και για το χρόνο διάρκειας. 

Άρθρο 12. 

Έλεγχος 

1. Ο κάτοχος άδειας ραδιοσταθμού Ο.Β. είναι υποχρεωμένος να έχει 
την άδεια πλησίον του σταθμού του (στον τόπο εγκατάστασης αν πρόκει¬ 
ται για σταθερό σταθμό, στο όχημα αν πρόκειται για κινητό σταθμό και 
μαζί του αν πρόκειται για φορητό σταθμό). 

2. Την άδεια πρέπει να την επιδεικνύει, εφόσον του ζητηθεί, στα αρ¬ 
μόδια αστυνομικά όργανα και τους υπαλλήλους του Υπουργείου μετα¬ 
φορών και Επικοινωνιών που ασκούν έλεγχο, καθώς επίσης να διευκο¬ 
λύνει με κάθε τρόπο τη διαδικασία ελέγχου των συσκευών του. 

Άρθρο 13. 

Παραμεθόριες περιοχές 

1. Με κοινή απόφαση των Υπουργών Μεταφορών και Επικοινωνιών 
και Δημόσιας Τάξης και μετά γνώμη της Εθνικής Υπηρεσίας Πληροφο¬ 
ριών, δύναται να απαγορευθεί η εγκατάσταση και λειτουργία Ο.Β. κάθε 
κατηγορίας, σε παραμεθόριες περιοχές. 

Η απαγόρευση αυτή μπορεί να αφορά είτε όλους του πολίτες, είτε συ¬ 
γκεκριμένες κατηγορίες πολιτών (π.χ. αλλοδαποί), είτε ορισμένους φο¬ 
ρείς του νομού και να έχει ισχύ περιορισμένου ή αορίστου χρόνου. 

2. Η επικοινωνία στις περιοχές αυτές γίνονται από τους Έλληνες 
υπηκόους αποκλειστικά σε σαφή Ελληνική γλώσσα, αποκλεισμένου 
κάθε είδους κώδικα. 

Άρθρο 14 

Μεταβατική διάταξη 

1. Οι άδειες ραδιοσταθμών Ο.Β. που έχουν εκδοθεί πριν από την δη¬ 
μοσίευση αυτού του Διατάγματος εξακολουθούν να ισχύουν επί έξι (6) 
ακόμη μήνες από την ημερομηνία έναρξης ισχύος του παρόντος, ανε¬ 
ξάρτητα από την ημερομηνία λήξεως που αναγράφεται στην άδεια. 

Μέσα στην μεταβατική αυτή προθεσμία των έξι (6) μηνών οι κάτοχοι 
των παραπάνω αδειών είναι υποχρεωμένοι να τις ανανεώσουν σύμφωνα 
με τις διατάξεις του παρόντος. Σε περίπτωση που κάτοχος άδειας ραδιο¬ 
σταθμού Ο.Β. δεν ανανεώνει την άδειά του μέσα στη μεταβατική αυτή 
περίοδο και δεν προβεί σε σφράγιση του σταθμού του, μετά τη λήξη της 
προθεσμίας αυτής επιβάλλονται οι προβλεπόμενες από τις διατάξεις του 
παρόντος σχετικές κυρώσεις. 

Άρθρο 15. 

Καταργούμενες διατάξεις 

Με την δημοσίευση του παρόντος καταργείται η με αριθ. 5667/ 


29.4.1980 (ΦΕΚ 496/Β/80) απόφαση του Υφυπουργού Συγκοινω¬ 
νιών, εκτός από το τμήμα του Γ' Μέρους που αναφέρεται στα τεχνικά 
χαρακτηριστικά των συσκευών Ο.Β. με διαμόρωση ΑΜ, το οποίο και 
διατηρείται μέχρι την αντικατάστασή του απο άλλη απόφαση με την 
παρ. 5 του άρθρου 3 του παρόντος. 

Άρθρο 16 

Έναρξη ισχύος 

Το παρόν Προεδρικό Διάταγμα ισχύει από την ημερομηνία δημοσίευ¬ 
σής του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε η δημο¬ 
σίευση και εκτέλεση του παρόντος διατάγματος. 

Αθήνα, 4 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΝΟΥΤΣΟΓΙΟΥΛΟΣ 


592 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕϋΞΧ 

22.3211 ΥΡΕΤ ΟΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


ΊΊυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

·, 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β’ 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

I) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625. 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 

















